CELEX: 62015TN0726
Language: mt
Date: 2015-12-15 00:00:00
Title: Kawża T-726/15: Rikors ippreżentat fil-15 ta’ Diċembru 2015 – Blaž Jamnik u Blaž vs Il-Parlament

14.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 98/45
            
         Rikors ippreżentat fil-15 ta’ Diċembru 2015 – Blaž Jamnik u Blaž vs Il-Parlament
   (Kawża T-726/15)
   (2016/C 098/60)
   Lingwa tal-kawża: is-Sloven
   
      Partijiet
   
   
      Rikorrenti: Jožica Blaž Jamnik (Ljubljana, is-Slovenja) u Brina Blaž (Ljubljana) (rappreżentant: D. Mihevc, avukat)
   
      Konvenut: Il-Parlament Ewropew
   
      Talbiet
   
   
               —
            
            
               tikkonstata li l-għażla tal-offerent fil-proċedura INLO.AO-2013-051-LUX-UGIMBI-06 kienet illegali;
            
         
               —
            
            
               tannulla l-għażla tal-offerent;
            
         
               —
            
            
               tagħżel lir-rikorrenti inkwantu offerent tal-offerta li hija l-iktar vantaġġuża;
            
         
               —
            
            
               sussidjarjament, tagħti lir-rikorrenti kumpens għad-danni ta’ EUR 3 852 384,60 EUR fil-każ li ma jintgħażlux inkwantu offerent tal-offerta li hija l-iktar vantaġġuża fil-proċedura INLO.AO-2013-051-LUX-UGIMBI-06;
            
         
               —
            
            
               tirrimborsa lir-rikorrenti l-ispejjeż tal-proċedura.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               1.
            
            
               L-ewwel motiv ibbażat fuq ksur tal-Artikolu 113 tar-Regolament (UE, Euratom) Nru 966/2012 (1)
               
               Skont ir-rikorrenti, l-għażla tal-offerent tal-offerta li hija l-iktar vantaġġuża saret bi ksur tal-Artikolu 113 tar-regolament imsemmi hawn fuq għaliex il-kriterji stabbiliti minn qabel, indikati fl-ispeċifikazzjonijiet, ma ġewx osservati.
            
         
               2.
            
            
               It-tieni motiv ibbażat fuq l-illegalità tal-iżvolġiment tal-proċedura ta’ għażla
               F’dan ir-rigward, ir-rikorrenti jindikaw li l-proġetti, id-dokumentazzjoni grafika u l-kalkoli statistiċi li huma hemżu mal-offerta tagħhom ma kienu s-suġġett tal-ebda eżami għaliex ma ntbagħtux mill-uffiċċju ta’ Ljubljana lejn il-Lussemburgu għall-finijiet tal-proċess deċiżjonali.
            
         
      (1)  Regolament (UE, Euratom) Nru 966/2012 tal-Parlament Ewropew u tal-Kunsill, tal-25 ta’ Ottubru 2012, dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, p. 1).